
KĖDAINIŲ RAJONO SAVIVALDYBĖS TARYBA

SPRENDIMAS
DĖL ŠĖTOS SOCIALINIO IR UGDYMO CENTRO NUOSTATŲ
PATVIRTINIMO

2021 m. gruodžio 17 d. Nr. TS-333
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 1 punktu, 4 dalimi ir 6 straipsniu, Kėdainių rajono savivaldybės taryba  n u s p r e n d ž i a:
1. Patvirtinti Šėtos socialinio ir ugdymo centro nuostatus (pridedama).
2.  Įgalioti Šėtos socialinio ir ugdymo centro direktorių pasirašyti nuostatus, pateikti juos Juridinių asmenų registrui ir atlikti kitus su šiuo pavedimu susijusius veiksmus.
3. Nustatyti, kad šio sprendimo 1 punkte nurodyti nuostatai įsigalioja nuo jų įregistravimo Juridinių asmenų registre dienos.
4. Pripažinti netekusiu galios Kėdainių rajono savivaldybės tarybos 2014 m. liepos 4 d. sprendimą Nr. TS-133 „Dėl Šėtos socialinio ir ugdymo centro nuostatų patvirtinimo“, įregistravus 1 punkte nurodytus nuostatus Juridinių asmenų registre.



Savivaldybės meras					  Valentinas Tamulis

ŠĖTOS SOCIALINIO IR UGDYMO CENTRO
NUOSTATAI
 
I SKYRIUS
BENDROSIOS NUOSTATOS
[bookmark: _GoBack] 
1. Šėtos socialinio ir ugdymo centro nuostatai (toliau – nuostatai) reglamentuoja Šėtos socialinio ir ugdymo centro (toliau – Centras) teisinę formą, priklausomybę, savininką, savininko teises ir pareigas įgyvendinančią instituciją, mokymo kalbą, mokymosi formas ir mokymo proceso organizavimo būdus, vykdomas švietimo programas, veiklos teisinį pagrindą, veiklos sritis, rūšis, tikslus, uždavinius, funkcijas, Centro teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, Centro turtą, lėšų šaltinius, jų naudojimo tvarką ir finansinės veiklos kontrolę, veiklos priežiūrą, reorganizavimo, pertvarkymo ar likvidavimo tvarką.
2. Centro pavadinimas – Šėtos socialinis ir ugdymo centras. Centras įregistruotas valstybinės įmonės Registrų centro Kauno filiale. Kodas 191892987.
3. Centro įsteigimo data –2001 m. rugsėjo 21 d. 
4. Teisinė forma – biudžetinė įstaiga.
5. Priklausomybė – savivaldybės.
6. Savininkas – Kėdainių rajono savivaldybė (klasifikatoriaus kodas 111103885).
7. Savininko teises ir pareigas įgyvendinanti institucija – Kėdainių rajono savivaldybės taryba.
8. Centro struktūra:
8.1. ikimokyklinio ir priešmokyklinio ugdymo grupės;
8.2. suaugusių asmenų su negalia ir senyvo amžiaus asmenų globos padalinys.
9. Mokymo kalba – lietuvių.
10. Mokymosi forma – grupinio mokymosi;
11. Mokymo proceso organizavimo būdai:
11.1. grupinio mokymosi forma įgyvendinama kasdieniu būdu; 
11.2. grupinio mokymosi forma įgyvendinama nuotoliniu būdu. 
12. Vykdomos švietimo programos: 
12.1. ikimokyklinio ugdymo;
12.2. priešmokyklinio ugdymo;
12.3. prevencinės.
13. Centras yra viešasis juridinis asmuo, turintis antspaudą su pavadinimu ir atsiskaitomąsias sąskaitas Lietuvos Respublikos įregistruotuose bankuose.
14. Centras savo veikloje vadovaujasi Lietuvos Respublikos Konstitucija, Jungtinių Tautų Vaiko teisių konvencija, Lietuvos Respublikos švietimo įstatymu, Lietuvos Respublikos socialinių paslaugų įstatymu ir kitais įstatymais, Lietuvos Respublikos Vyriausybės nutarimais, Socialinės apsaugos ir darbo ministro bei Švietimo, mokslo ir sporto ministro įsakymais, Kėdainių rajono savivaldybės tarybos sprendimais, administracijos direktoriaus įsakymais, kitais teisės aktais ir šiais nuostatais.

II SKYRIUS
CENTRO VEIKLOS SRITYS IR RŪŠYS, TIKSLAI, UŽDAVINIAI 
IR FUNKCIJOS

15. Centro veiklos sritys:
15.1. socialinė veikla;
15.2. švietimas.
16. Centro veiklos rūšys:
16.1. stacionarinė slaugos įstaigų veikla (kodas 87.10);
16.2. stacionarinė pagyvenusių ir neįgalių asmenų globos veikla (kodas 87.30);
16.3. nesusijusio su apgyvendinimu socialinio darbo su pagyvenusiais ir neįgaliaisiais asmenimis veikla (kodas 88.10);
16.4. kita žmonių sveikatos priežiūros veikla (kodas 86.90).
16.5. ikimokyklinio amžiaus vaikų ugdymas (kodas 85.10.10);
16.6. priešmokyklinio amžiaus vaikų ugdymas (kodas 85.10.20);
16.7. sportinis ir rekreacinis švietimas (kodas 85.51);
16.8. kitas, niekur nepriskirtas, švietimas (kodas 85.59);
16.9. švietimui būdingų paslaugų veikla (kodas 85.6);
16.10. kitų maitinimo paslaugų teikimas (kodas 56.29);
16.11. kultūrinis švietimas (kodas 85.52);
17. Centro veiklos tikslai: 
[bookmark: _Hlk88040728]17.1. teikti senyvo amžiaus ir suaugusiems asmenims su negalia, kurie dėl senatvės ar negalios negali gyventi savarankiškai savo namuose, licencijuotas stacionarias socialinės globos paslaugas, atitinkančias socialines paslaugas reglamentuojančių teisės aktų reikalavimus;
[bookmark: _Hlk88040759]17.2. padėti vaikui tenkinti prigimtinius, kultūros, taip pat ir etninės, socialinius, pažintinius poreikius, plėtoti dvasines, intelektines ir fizines asmens galias, bendrąsias ir esmines kompetencijas bei kritinio mąstymo pradmenis, būtinus tolesniam mokymuisi pagal pradinio ugdymo programą. 
18. Centro uždaviniai:
[bookmark: _Hlk88040842]18.1. teikti Centro socialinių paslaugų gavėjams licencijuotas ilgalaikės (trumpalaikės) socialinės globos paslaugas;
[bookmark: _Hlk88040896]18.2. teikti socialinių paslaugų gavėjams būtiną psichologinę, socialinę, informacinę, specialiąją ir kt. pagalbą;
18.3. atlikti suaugusių asmenų globėjo arba rūpintojo funkcijas;
18.4. organizuoti ir teikti socialinių paslaugų gavėjams sveikatos priežiūros paslaugas, užtikrinančias asmens fizinę ir psichinę sveikatą, tenkinti tikėjimo poreikius, organizuoti racionalų, o prireikus ir specialų maitinimą, atsižvelgiant į socialinių paslaugų gavėjų sveikatos būklę ir medikų rekomendacijas;
18.5. teikti kokybišką, atitinkantį vaiko poreikius ikimokyklinį ir priešmokyklinį ugdymą, siekiant kiekvieno vaiko asmeninės pažangos;
18.6. užtikrinti sveiką ir saugią ugdymo(si) ir darbo aplinką, puoselėti humaniškus, geranoriškus, bendruomenės narių tarpusavio santykius;
18.7. tenkinti vaikų pažinimo, ugdymo(si), saviraiškos ir sveikatos stiprinimo poreikius;
18.8. teikti vaikams reikiamą pagalbą.
19. Centro funkcijos:
19.1. teikia Centro socialinių paslaugų gavėjams informavimo, konsultavimo, būsto suteikimo, maitinimo, sveikatos priežiūros ir slaugos organizavimo, asmens higienos, religines, laisvalaikio ir užimtumo organizavimo bei kitas su centro veikla susijusias paslaugas; 
19.2. teismui paskyrus atlieka globėjo (rūpintojo) pareigas, atstovauja socialinių paslaugų gavėjų interesams valstybės ir savivaldybių institucijose ir įstaigose, nevyriausybinėse organizacijose, gina jų teises;
19.3. pagal sudarytus individualius socialinės globos planus teikia socialinės globos paslaugas, atitinkančias kiekvieno socialinių paslaugų gavėjo savarankiškumo lygį;
19.4. užtikrina socialinių paslaugų gavėjams saugią, gerai sutvarkytą ir specialiesiems poreikiams tenkinti pritaikytą aplinką, reikalingą jų kasdieniam gyvenimui bei paslaugoms gauti, aprūpina reikalingu inventoriumi bei techninės pagalbos priemonėmis teisės aktų nustatyta tvarka;
19.5. vadovaudamasis Lietuvos Respublikos švietimo, mokslo ir sporto ministro patvirtintu ikimokyklinio ugdymo programų kriterijų aprašu rengia ir vykdo ikimokyklinio ugdymo programą, vykdo priešmokyklinio ir kitas vaikų amžių, asmenines jų ypatybes atitinkančias ugdymo programas;
19.6. vykdo mokymo ir kitose sutartyse prisiimtus įsipareigojimus, užtikrina kokybišką paslaugų teikimą;
19.7. atsižvelgdamas į vietos ir Centro bendruomenių reikmes, vaikų, jų tėvų (globėjų) poreikius ir interesus konkretina, individualizuoja ir įgyvendina ugdymo turinį;
[bookmark: _Hlk88041423]19.8. sudaro sąlygas darbuotojams tobulinti kvalifikaciją ir profesines kompetencijas, dalintis darbo patirtimi;
[bookmark: _Hlk88041472]19.9. tvarko vaikų ugdymo apskaitą elektroniniame dienyne ir jo duomenų pagrindu sudaro dienyną, kuris saugomas Centro archyve teisės aktų nustatyta tvarka ir terminais;
[bookmark: _Hlk88041523]19.10. sudaro sąlygas kiekvienam vaikui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje;
[bookmark: _Hlk88041573]19.11. užtikrina higienos normas, teisės aktų reikalavimus atitinkančią sveiką, saugią ugdymo(si) ir darbo aplinką;
[bookmark: _Hlk88041618]19.12. kuria, turtina, atnaujina ir (ar) pertvarko ugdymo turinio reikalavimams įgyvendinti reikiamą materialinę bazę ir edukacines aplinkas;
[bookmark: estr11][bookmark: 12str]19.13. organizuoja ir vykdo vaikų maitinimą;
19.14. sudaro palankias sąlygas atsiskleisti vaiko kūrybiniam aktyvumui, ugdo iniciatyvumą, savarankiškumą, mokėjimą apginti savo nuomonę, toleranciją kitokiai nuomonei;
19.15. tėvų (globėjų) pageidavimu teikia papildomas mokamas paslaugas teisės aktų nustatyta tvarka;
19.16. teikia švietimo informacinę, psichologinę, socialinę pedagoginę, specialiąją pedagoginę, specialiąją pagalbą ir vykdo vaikų sveikatos priežiūrą teisės aktų nustatyta tvarka;
19.17. įvertina vaikų specialiuosius ugdymosi poreikius, skiria ir teikia specialųjį ugdymą teisės aktų nustatyta tvarka.
19.18. viešai skelbia informaciją apie grupių veiklą teisės aktų nustatyta tvarka;
19.19. atlieka kitas Lietuvos Respublikos įstatymuose ir kituose teisės aktuose nustatytas funkcijas.

III SKYRIUS
CENTRO TEISĖS IR PAREIGOS
 
20. Centras, įgyvendindamas jam pavestus tikslus ir uždavinius, atlikdamas jam priskirtas funkcijas, turi teisę:
20.1. parinkti ugdymo(si) ir socialinio darbo metodus ir veiklos būdus;
20.2. kurti naujus ugdymo(si) modelius, užtikrinančius kokybišką ugdymą(si);
20.3. stebėti ir vertinti ugdymo procesą, taikyti įvairias tyrimo metodikas ugdymo tobulinimui užtikrinti;
20.4. bendradarbiauti su Centro veiklai įtakos turinčiais fiziniais ir juridiniais asmenimis;
20.5. Švietimo, mokslo ir sporto ministro, Socialinės apsaugos ir darbo ministro nustatyta tvarka vykdyti šalies ir tarptautinius švietimo ir socialinius projektus, juose dalyvauti;
20.6. įstatymų nustatyta tvarka stoti ir jungtis į asociacijas, organizacijas ir sąjungas, dalyvauti jų veikloje;
20.7. gauti paramą Lietuvos Respublikos labdaros ir paramos įstatymo nustatyta tvarka;
20.8. ginti savo teises ir interesus teisės aktų numatyta tvarka.
21. Centro pareigos:
21.1. teikti socialinių paslaugų gavėjams ilgalaikės (trumpalaikės) socialinės globos paslaugas;
21.2. užtikrinti kokybiškas socialines paslaugas;
21.3. garantuoti socialinių paslaugų gavėjams nuolatinę specialistų priežiūrą;
21.4. užtikrinti saugią ir kokybišką aplinką, atitinkančią socialinių paslaugų gavėjų poreikius;
21.5. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;
21.6. užtikrinti švietimo programų vykdymą; 
21.7. užtikrinti atvirumą vietos bendruomenei;
21.8. užtikrinti mokymo sutarties sudarymą ir sutartų įsipareigojimų vykdymą;
21.9. užtikrinti geros kokybės švietimą;
21.10. sudaryti sąlygas kiekvienam vaikui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą;
21.11. užtikrinti darželio vaiko gerovės komisijos veiklą, įgyvendinant teisės aktų nustatytus reikalavimus;
21.12. užtikrinti, kad įstaigoje dirbtų kvalifikuotas personalas;
21.13. užtikrinti finansinių ir statistinių ataskaitų teisingumą.
22. Centras gali turėti kitų Lietuvos Respublikos socialinių paslaugų įstatymo ir Lietuvos Respublikos švietimo įstatymo nustatytų teisių ir pareigų, jeigu jos neprieštarauja Lietuvos Respublikos įstatymams ir kitiems teisės aktams.

IV SKYRIUS
CENTRO VEIKLOS ORGANIZAVIMAS IR VALDYMAS
 
23. Centro veikla organizuojama pagal:
23.1. Centro direktoriaus patvirtintą Centro strateginį veiklos planą, kuriam yra pritarusi Centro taryba;
23.2. direktoriaus patvirtintą Centro metinį veiklos planą, kuriam yra pritarusi Centro taryba;
23.3. direktoriaus patvirtintą Ikimokyklinio ugdymo programą, kuriai yra pritarusios Centro taryba ir Kėdainių rajono savivaldybės vykdomoji institucija ar jos įgaliotas asmuo;
23.4. priešmokyklinio ugdymo bendrąją programą, patvirtintą Lietuvos Respublikos švietimo, mokslo ir sporto ministro;
23.5. kitus teisės aktus.
24. Centro suaugusių asmenų su negalia ir senyvo amžiaus asmenų globos padalinyje gali būti apgyvendinamas pensinio amžiaus žmogus arba suaugęs asmuo su negalia. Centre negali būti apgyvendinami agresyvūs ir keliantys pavojų aplinkiniams asmenys.
25. Centre apgyvendinant asmenį sudaroma dvišalė sutartis tarp asmens ir Kėdainių rajono savivaldybės administracijos direktoriaus (jo įgalioto asmens). Sutartyje turi būti numatytos paslaugų teikimo sąlygos, šalių teisės ir pareigos, paslaugų apmokėjimo sąlygos ir tvarka, sutarties nutraukimo tvarka.
26. Centro ikimokyklinio ir priešmokyklinio ugdymo grupes lanko ikimokyklinio ir priešmokyklinio amžiaus vaikai, priimti  pagal savininko patvirtintą priėmimo tvarką. Ikimokyklinių ir priešmokyklinių grupių skaičių, užmokestį už vaikų išlaikymą, grupių trukmės modelius nustato savininkas. Centre vaikams sudaromos higieninės, materialinės, pedagoginės, psichologinės sąlygos, garantuojančios psichinį, fizinį vaikų saugumą, specialiųjų vaikų poreikių ugdymą.
27. Centro savininko kompetencija:
27.1. keičia ir tvirtina  Centro nuostatus;
27.2. priima sprendimą dėl Centro buveinės pakeitimo;
27.3. priima sprendimą dėl Centro reorganizavimo, pertvarkymo ar likvidavimo;
27.4. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;
27.5. priima sprendimą dėl Centro filialo steigimo ir jo veiklos nutraukimo;
27.6. sprendžia kitus Lietuvos Respublikos biudžetinių įstaigų įstatyme, kituose įstatymuose jo kompetencijai paskirtus klausimus.
28. Centrui vadovauja direktorius, kuris konkurso būdu į pareigas skiriamas ir iš jų atleidžiamas teisės aktų nustatyta tvarka. Centro direktorius yra vienasmenis biudžetinės įstaigos valdymo organas. Centro direktorius pareigas pradeda eiti nuo jo priėmimo į pareigas dienos.
29. Centro direktorius pavaldus ir atskaitingas savininkui ar jo įgaliotam asmeniui.
30. Centro direktoriaus funkcijos:
30.1. vadovauja Centro strateginio plano ir metinio veiklos plano rengimui, juos tvirtina, vadovauja jų vykdymui;
30.2. tvirtina Centro struktūrą ir pareigybių sąrašą, neviršijant savininko nustatyto didžiausio leistino pareigybių skaičiaus;
30.3. priima ir atleidžia iš pareigų Centro darbuotojus, tvirtina jų pareigybių aprašymus, atlieka kitas personalo valdymo funkcijas;
30.4. organizuoja biudžetinės įstaigos darbą, kad būtų įgyvendinami biudžetinės įstaigos tikslai ir atliekamos nustatytos funkcijos;
30.5. organizuoja informacinės, psichologinės, socialinės, pedagoginės, specialiosios ir medicinos pagalbos teikimą Centro ugdytiniams ir socialinių paslaugų gavėjams;
30.6. tvirtina darbo tvarkos taisykles, ugdytinių ir socialinių paslaugų gavėjams elgesio vertinimo, skatinimo tvarkas, padalinių nuostatus ir kitus darbo organizavimo dokumentus;
30.7. užtikrina bendradarbiavimu pagrįstus santykius, darbuotojų etikos normų laikymąsi, bendruomenės narių informavimą;
30.8. rūpinasi sveikatos, saugios, užkertančios kelią bet kokioms smurto, prievartos apraiškoms bei žalingiems įpročiams, aplinkos kūrimu;
30.9. įgyvendina priemones Centro veiklai tobulinti, organizuoja personalo profesinį tobulinimą(si);
30.10. analizuoja įstaigos veiklos ir valdymo išteklių būklę, inicijuoja Centro vidaus audito vykdymą ir atsako už įstaigos veiklos rezultatus;
30.11. teikia informaciją visai bendruomenei apie Centre vykdomas programas, ugdytinių ir socialinių paslaugų gavėjams priėmimo į Centrą sąlygas, socialines ir ugdymo paslaugas, darbuotojų kvalifikaciją, svarbiausius audito rezultatus, bendruomenės tradicijas, įstaigos pasiekimus;
30.12. rūpinasi, kad racionaliai ir taupiai būtų naudojamos Centrui skirtos savivaldybės biudžeto ir kitos lėšos, tinkamai saugomos materialinės vertybės;
30.13. veikia Centro vardu, atstovauja jo interesams visose įstaigose ir organizacijose, spręsdamas jo vadovaujamos įstaigos klausimus su kitais fiziniais ir juridiniais asmenimis, pagal kompetenciją sudaro sutartis;
30.14. leidžia įsakymus, kontroliuoja, kaip jie vykdomi;
30.15. teikia savininkui ir kitoms įstatymais numatytoms institucijoms Centro veiklos ataskaitas;
30.16. priima vaikus į ikimokyklinio ir priešmokyklinio ugdymo grupes savininko nustatyta tvarka, sudaro mokymo sutartis teisės aktų nustatyta tvarka;
30.17. sudaro teisės aktų nustatytas komisijas ir grupes;
30.18. organizuoja Centro dokumentų saugojimą ir valdymą teisės aktų nustatyta tvarka;
30.19. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;
30.20. užtikrina racionalų ir taupų lėšų bei turto naudojimą, veiksmingą biudžetinės įstaigos vidaus kontrolės sistemos sukūrimą, jos veikimą ir tobulinimą;
30.21. motyvuodamas ir koordinuodamas pedagogų, kitų darbuotojų veiklą užtikrina ikimokyklinio ir priešmokyklinio ugdymo, kokybišką socialinių paslaugų  programų vykdymą; 
30.22. užtikrina, kad būtų laikomasi įstatymų, kitų teisės aktų ir biudžetinės įstaigos nuostatų.
30.23. sudaryti bendradarbiavimo sutartis su socialiniais partneriais, juridiniais ir fiziniais asmenimis.
31. Centro vaiko gerovės komisija sudaroma organizuoti ir koordinuoti prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą vaikams, turintiems specialiųjų ugdymosi poreikių, atlikti vaiko specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir vykdyti kitas su vaiko gerove susijusias funkcijas.
32. Centro vaiko gerovės komisija savo veiklą organizuoja pagal direktoriaus patvirtintą komisijos darbo reglamentą.

V SKYRIUS
CENTRO SAVIVALDA
 
33. Centre veikia šios savivaldos institucijos – Centro taryba, mokytojų taryba.
34. Centro taryba – aukščiausia savivaldos institucija, telkianti pedagogų, darbuotojų, tėvų (ar vaiko globėjų) ir kitų bendruomenės narių atstovus demokratiniam Centro valdymui, Centro prioritetams, tikslams numatyti ir uždaviniams spręsti. Už savo veiklą taryba atsiskaito Centro bendruomenės nariams.
35. Centro tarybos nuostatus, pritarus tarybai, tvirtina Centro direktorius.
36. Centro Tarybos sudarymo principai:
36.1. Centro taryba renkama 2 metų kadencijai, tarybą sudaro: direktorius, 1 iš ugdytinių tėvų ir 1  ikimokyklinio ir priešmokyklinio ugdymo grupių pedagogas, 1 Centro socialinių paslaugų gavėjas, 1 aptarnaujančio personalo atstovas. Į tarybą tėvų atstovą išrenka visuotinis ikimokyklinio ir priešmokyklinio ugdymo grupių tėvų susirinkimas, Centro socialinių paslaugų gavėją – socialinių paslaugų gavėjų susirinkimas, dalyvaujančių balsų dauguma;
36.2. Centro darbuotojų susirinkimas išrenka pedagogą, aptarnaujančio personalo atstovą balsų dauguma;
36.3. pirmame naujai išrinktos Centro tarybos posėdyje, dalyvaujančių Centro tarybos narių balsų dauguma išrenkamas Centro tarybos pirmininkas, pavaduotojas ir sekretorius. Direktorius negali būti tarybos pirmininku;
36.4. Centro tarybos posėdžiai kviečiami kas 3 mėnesiai, taip pat atsiradus poreikiui Centro tarybos pirmininko iniciatyva;
36.5. Centro taryba pagal savo kompetenciją turi teisę gauti įstaigos administracijos informaciją apie jos veiklą;
36.6. Centro tarybos posėdis yra teisėtas, jeigu jame dalyvauja 2/3 visų Centro tarybos narių. Nutarimai priimami dalyvaujančių narių balsų dauguma, įsigalioja patvirtinus direktoriaus įsakymu ir paskelbiami informaciniuose stenduose;
36.7. Centro taryba už veiklą atsiskaito visuotiniam bendruomenės narių susirinkimui kiekvienų kalendorinių metų pradžioje už praėjusius metus.
37. Centro tarybos kompetencija:
37.1. plėtoti vaikų, tėvų, socialinių paslaugų gavėjų, darbuotojų ir kitų bendruomenės narių demokratinės gyvensenos patirtį;
37.2. numatyti Centro veiklos perspektyvas, pagrindines veiklos kryptis, pritarti Centro strateginiam planui, Centro veiklos planui, nuostatams, darbo tvarkos ir vidaus tvarkos taisyklėms, ikimokyklinio ugdymo programai ir kitiems Centro veiklą reglamentuojantiems dokumentams, kuriuos teikia Centro direktorius;
37.3. vertinti Centro vadovų vadybinę veiklą, išsakyti nuomonę jiems atestuojantis;
37.4. ieškoti bendradarbiavimo būdų ir bendradarbiauti su kitomis institucijomis, keistis patirtimi, remti bendrus projektus, apsvarstyti Centro problemas;
37.5. susipažinti su Centro pajamų ir išlaidų sąmata;
37.6. svarstyti ir siūlyti pagalbos socialinių paslaugų gavėjams, Centrui galimybes ir įgyvendinimo būdus.
38. Centro tarybos nutarimai yra teisėti, jei jie neprieštarauja teisės aktams.
39. Centro  mokytojų taryba (toliau – Mokytojų taryba) – nuolat veikianti Centro savivaldos institucija pedagogų profesiniams ir bendriesiems ugdymo klausimams analizuoti ir spręsti. 
40. Mokytojų tarybą sudaro Centro direktoriaus pavaduotojas ugdymui, visi Centre dirbantys mokytojai, švietimo pagalbos specialistai ir kiti tiesiogiai ugdymo procese dalyvaujantys asmenys.
41. Mokytojų tarybai vadovauja balsų dauguma išrinktas Mokytojų tarybos narys. Mokytojų tarybos pirmininkas renkamas trejiems metams.
42. Mokytojų tarybos dokumentus pagal dokumentacijos planą ir dokumentų tvarkymo taisykles tvarko Mokytojų tarybos sekretorius, išrinktas iš Mokytojų tarybos narių atviru balsavimu balsų dauguma.
43. Mokytojų tarybos posėdžius šaukia Mokytojų tarybos pirmininkas. Posėdis yra teisėtas, jei jame dalyvauja ne mažiau kaip du trečdaliai Mokytojų tarybos narių. Nutarimai priimami posėdyje dalyvavusių narių balsų dauguma. 
[bookmark: _Hlk88047533]44. Mokytojų tarybos posėdžiai šaukiami tris kartus per metus. Prireikus šaukiamas neeilinis posėdis.
45. Į Mokytojų tarybos posėdžius gali būti kviečiami kiti su vaikų ugdymu ir sveikatos priežiūra suinteresuoti asmenys. Jie turi patariamojo balso teisę.
46. Mokytojų tarybos kompetencija:
46.1. aptaria švietimo organizavimo, vaikų ugdymo kokybės klausimus;
46.2. analizuoja Centro strateginio plano ir metinio veiklos plano, švietimo programų įgyvendinimą;
46.3. aptaria skirtingų gebėjimų vaikų ugdymo organizavimo principus, švietimo programų pritaikymą, mokymo metodus;
46.4. kartu su kitais ugdyme dalyvaujančiais darbuotojais svarsto vaikų sveikatos, saugios aplinkos, ugdymo(si), poilsio ir mitybos klausimus;
46.5. teikia siūlymus Centro tarybai įvairiais grupių veiklos organizavimo ir ugdymo klausimais; 
46.6. aptaria mokytojų, švietimo pagalbos specialistų prašymus atestuotis, pedagogų kvalifikacijos tobulinimo kryptis, poreikį ir teikia siūlymus Centro  vadovams;
46.7. renka atstovus į Centro tarybą ir į mokytojų ir pagalbos mokiniui specialistų atestacijos komisiją;
46.8. svarsto kitus su Centro grupių veikla susijusius klausimus, kurie neprieštarauja Lietuvos Respublikos įstatymams ir kitiems teisės aktams.
47. Mokytojų tarybos nuostatus tvirtina Centro direktorius.

VI SKYRIUS
DARBUOTOJŲ PRIĖMIMAS Į DARBĄ, JŲ DARBO APMOKĖJIMO
TVARKA IR ATESTACIJA

48. Darbo apmokėjimo tvarką nustato Lietuvos Respublikos įstatymai, Lietuvos Respublikos Vyriausybės nutarimai, Švietimo, mokslo ir sporto ministerijos, Socialinės ir darbo ministerijos teisės aktai.
49. Centro direktorius, direktoriaus pavaduotojai, pedagogai, socialiniai darbuotojai, socialinių darbuotojų padėjėjai atestuojami Švietimo, mokslo ir sporto ministro, Socialinės apsaugos ir darbo ministro nustatyta tvarka.
50. Centro direktoriaus, direktoriaus pavaduotojų, pedagogų, socialinių darbuotojų, socialinių darbuotojų padėjėjų, slaugytojų, slaugytojų padėjėjų kvalifikacija tobulinama vadovaujantis Švietimo, mokslo ir sporto ministro, Socialinės apsaugos ir darbo ministro nustatyta tvarka, Sveikatos apsaugos ministro nustatyta tvarka ir savišvietos būdu.

VII SKYRIUS
CENTRO TURTAS, LĖŠOS, JŲ NAUDOJIMO TVARKA FINANSINĖS VEIKLOS KONTROLĖ IR CENTRO VEIKLOS PRIEŽIŪRA
 
51. Centras patikėjimo teise valdo, naudojasi ir įstatymų nustatyta tvarka disponuoja perduota žeme, savivaldybės pastatais, finansiniais ištekliais, inventoriumi ir ugdymo priemonėmis, taip pat kitu turtu perduotu pagal panaudos sutartis. Centro įgytas turtas nuosavybės teise priklauso Centro savininkui, o Centras šį turtą valdo, naudoja ir disponuoja juo teisės aktų nustatyta tvarka.
52. Centro lėšų šaltiniai gali būti:
52.1. valstybės biudžeto ir savivaldybės biudžeto asignavimai;
52.2. valstybės biudžeto specialiosios tikslinės dotacijos, skirtos Kėdainių rajono savivaldybės biudžetui;
52.3. Kėdainių rajono savivaldybės biudžeto lėšos, skiriamos pagal patvirtintas sąmatas;
52.4. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės lėšos pagal pavedimus.
53. Centras turi teisę gauti fizinių ir juridinių asmenų paramą.
54. Centro teikiamų paslaugų kainas nustato savininkas.
[bookmark: _Hlk89424087]55. Visas lėšas Centras naudoja teisės aktų nustatyta tvarka.
56. Centro buhalterinė apskaita organizuojama ir finansinių ir biudžeto vykdymo ataskaitų rinkiniai sudaromi ir teikiami Lietuvos Respublikos buhalterinės apskaitos įstatymo, Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka.
57. Švietimo ir socialinių paslaugų stebėsena vykdoma pagal Švietimo ir mokslo ministro patvirtintus švietimo stebėsenos rodiklius ir nustatytą tvarką ir Socialinės apsaugos ir darbo ministro patvirtintas socialinės globos normas.
58. Centro veiklos priežiūrą vykdo Kėdainių rajono savivaldybės administracijos Švietimo skyrius, Socialinės paramos skyrius, kitos teisės aktų nustatytos institucijos.
59. Centro finansinę veiklą kontroliuoja Kėdainių rajono savivaldybės Kontrolės ir audito tarnyba, Centralizuotas vidaus audito skyrius, kitos įstatymų nustatytos kontrolės institucijos.

 VIII SKYRIUS
BAIGIAMOSIOS NUOSTATOS

60. Centras turi interneto svetainę, atitinkančią teisės aktų nustatytus reikalavimus.
[bookmark: _Hlk88048931]61. Centro interneto svetainėje ir kitose visuomenės informavimo priemonėse skelbiama informacija apie Centro teikiamas socialinės globos paslaugas, socialinių paslaugų gavėjų apgyvendinimo tvarką, vykdomas veiklas, vykdomas neformaliojo vaikų švietimo programas, jų pasirinkimo galimybes, priėmimo sąlygas, mokamas paslaugas, pedagoginių ir kitų darbuotojų kvalifikaciją, laisvas pareigybes, svarbiausius Centro veiklos įsivertinimo ir išorinio vertinimo rezultatus, Centro bendruomenės tradicijas, pasiekimus ir kita su švietimu  ir socialine veikla susijusi informacija, kuri, vadovaujantis teisės aktais, turi būti skelbiama viešai. 
62. Centro nuostatai keičiami ir papildomi Centro direktoriaus ar savininko iniciatyva.
63. Centras likviduojamas, reorganizuojamas ar pertvarkomas vadovaujantis Lietuvos Respublikos Biudžetinių įstaigų įstatymu, Lietuvos Respublikos Civiliniu kodeksu, bei kitais teisės aktais savininko sprendimu.
64. Reorganizuodamas, likviduodamas ar pertvarkydamas Centrą savininkas turi užtikrinti visų sutartyse numatytų įsipareigojimų ugdytiniams ir socialinių paslaugų gavėjams įvykdymą.
65. Centro direktorius apie Centro reorganizavimą, likvidavimą ar pertvarkymą privalo raštu pranešti kiekvienam mokiniui ne vėliau kaip per vieną mėnesį nuo sprendimo priėmimo dienos.
66. Centro reorganizavimo procedūros pradedamos ne vėliau kaip 4 mėnesiai iki jų pabaigos ir turi būti baigtos iki einamųjų metų rugpjūčio 31 dienos.
67. Reorganizuodamas, pertvarkydamas ar likviduodamas Centrą, savininkas nustatyta tvarka užtikrina socialinių paslaugų gavėjų socialinę globą, vaikų ugdymą reorganizuotoje ar kitoje globos institucijoje, ugdymo įstaigoje.
 
_______________________________

